Il-Kumitat Parlamentari tal-kontijiet pubbliċi iltaqa’ għat-tieni darba biex jiddiskuti d-deċiżżjoni tal-Avukat Ġenerali u tal-Kummissarju tal-Artijiet biex iċedu kawża kontra l-Partit Laburista dwar l-Australia Hall u żewġ propjetajiet oħra f’Pembroke. Mit-tagħrif li ngħata mill-ex Kummissarju tal-Artijiet Albert Mamo irriżulta li l-ex ministru Jason Azzopardi kien nieda politika li l-Gvern jieħu lura propjetajiet li kien taha lil terzi persuni fejn ma kienx qed jiġi onorat il-kuntratt jew li kienu fi stat dilapitat. Dawn l-propjetajiet kienu jinkludu r-Riviera Martinique u t-torri ta’ San Tumas, iżda kienu ttieħdu passi bil-Qorti biss kontra l-Partit Laburista fejn id-dipartiment tal-artijiet ikkonsidra biss l-obbligi kuntrattwali u ma hax pariri legali oħra. Huwa qal li dawn il-passi ġudizzjarji ittiehdu wara li saret evalwazzjoni minn perit dwar dawn it-tliet proprjetajiet li nstabu li kienu fi stat dilapitat. L-ex kummissarju tal-artijiet Mamo qal li t-tliet propjetajiet ma setgħux jiġu zviluppati minħabba li kienu skedati għalkemm ma eskludix li jista’ jsir żvilupp mill-ġdid. Fil-laqgħa irriżulta li skont il-kuntratt il-Partit Laburista kien ċeda l-Freedom Press lil Malta Shipbuilding b’arja ta’ tmint elef metru kwadru u akkwista tliet propjetajiet li kellhom arja ta’ 14 il-elf metru kwadru kif ukoll fabbrika fejn illum hemm One Productions.